open-index/open-wikipedia-markdown huggingface dataset:
Το τραγούδι του δρόμου (ταινία, 1955)

**Το ''Τραγούδι του Δρόμου*** ([[Βεγγαλικά (γλώσσα)|Βεγγαλικά]]: পথের পাঁচালী, αγγλική [[Μεταγραφή (γλωσσολογία)|μεταγραφή]]: *Pather Pantchali* / ελληνική: *Πάθερ Παντσάλι'') είναι δραματική ταινία του 1955 με σκηνοθέτη τον Σατιατζίτ Ράι και παραγωγή από την κυβέρνηση της Δυτικής Βεγγάλης στην Ινδία. Βασίζεται σε βιβλίο του 1929 με τον ίδιο τίτλο και ήταν η πρώτη ταινία του Ράι, καθώς και η πρώτη ταινία της τριλογίας του Απού. Η ιστορία της ταινίας ασχολείται με την παιδική ηλικία του Απού και της μεγαλύτερης αδερφής του της Ντούργκα κάτω από τις δύσκολες καθημερινές συνθήκες της φτώχειας στο χωριό όπου ζουν.

## Παραγωγή
Η παραγωγή της ταινίας είχε πολλές καθυστερήσεις και διαλλείματα λόγω προβλημάτων που αντιμετώπιζε με τη χρηματοδότηση, και χρειάστηκαν 3 έτη έως ότου να ολοκληρωθεί. Λόγω του περιορισμένου προϋπολογισμού της ταινίας, πρωταγωνίστησαν κυρίως ερασιτέχνες ηθοποιοί και η ομάδα παραγωγής ήταν χωρίς προηγούμενη εμπειρία. Ο Ραβί Σανκάρ συνέθεσε την μουσική επένδυση της ταινίας χρησιμοποιώντας μελωδίες της κλασικής Ινδικής μουσικής.

## Αξιολόγηση
Η πρεμιέρα της ταινίας έγινε σε περιορισμένο κοινό στις 3 Μαΐου του 1955 κατά τη διάρκεια μιας έκθεσης στο Μουσείο Σύγχρονης Τέχνης της Νέας Υόρκης, και αργότερα κατά το ίδιο έτος η ταινία κυκλοφόρησε στην Καλκούτα η οποία ήταν η γενέτειρα του Ράι, και σημείωσε θριαμβευτική ανταπόκριση από κοινό και κριτικούς. Οι κριτικοί επαίνεσαν την ταινία για τον ρεαλισμό, ανθρωπισμό, και δραματουργική της ποιότητα. Ωστόσο υπήρξαν και αρνητικές κριτικές οι οποίες επικεντρώθηκαν στην αργή εξέλιξη της πλοκής, καθώς και διατυπώθηκαν κατηγορίες πως ωραιοποιούσε την φτώχεια. Η ιστορία του Απού, ο οποίος είναι και ο κύριος πρωταγωνιστής της ταινίας, συνεχίζεται στις 2 επόμενες ταινίες της τριλογίας του Απού, τις Ο Ανίκητος (1956) και Ο κόσμος του Άπου (1959).

## Διακρίσεις
Η ταινία θεωρείται ορόσημο του Ινδικού κινηματογράφου, καθώς ήταν μια από τις πρώτες ινδικές ταινίες οι οποίες επικεντρωνόταν στην αυθεντικότητα και τον κοινωνικό ρεαλισμό. Ήταν επίσης η πρώτη ταινία από την ανεξάρτητη πλέον από το Ηνωμένο Βασίλειο Ινδία η οποία τράβηξε σημαντικό μέρος του ενδιαφέροντος των κριτικών κινηματογράφου διεθνώς, κερδίζοντας σημαντικές διακρίσεις στο εξωτερικό, όπως τη βράβευση για το καλύτερο ανθρώπινο χρονικό στο Διεθνές Φεστιβάλ Κινηματογράφου των Καννών το 1956. Στην Ινδία βραβεύτηκε με το εθνικό βραβείο για την καλύτερη ταινία το 1955, ενώ ο Ράι με την πρώτη του αυτή ταινία απέκτησε την φήμη καταξιωμένου σκηνοθέτη.

## Δείτε επίσης

* Κατάλογος των καλύτερων ταινιών

## Παραπομπές


## Εξωτερικοί σύνδεσμοι
* ΑΦΙΕΡΩΜΑ SATYAJIT RAY ΤΟ ΤΡΑΓΟΥΔΙ ΤΟΥ ΔΡΟΜΟΥ - Εξώστης
* Στιγμιότυπο από την ταινία - YouTube

## Δείτε επίσης
* Τριλογία του Απού
* Ο ανίκητος
* Ο κόσμος του Απού
* Σατιατζίτ Ράι

Κατηγορία:Ταινίες του 1955
Κατηγορία:Ινδικές ταινίες
Κατηγορία:Ινδικές δραματικές ταινίες
Ο κόσμος του Απού

***Ο κόσμος του Απού*** (Βεγγαλικά: অপুর সংসার, αγγλική μεταγραφή: *Apur Samsar* / ελληνική: *Απούρ Σαμσάρ*) είναι δραματική ταινία του 1959 με σκηνοθέτη τον Σατιατζίτ Ράι, και η τελευταία της τριλογίας του Απού. 

Ενώ οι 2 προηγούμενες ταινίες, Το τραγούδι του δρόμου και Ο ανίκητος, είχαν ως επίκεντρο την παιδική ηλικία του Απού ως την ενηλικίωση του, ο *κόσμος του Απού* περιγράφει την ενήλικη ζωή του και τον έγγαμο βίο του. Η ταινία κέρδισε το εθνικό βραβείο της Ινδίας για την καλύτερη ταινία, καθώς και αρκετά διεθνή βραβεία. Θεωρείται ως μια από τις πλέον καταξιωμένες ταινίες όλων των εποχών μαζί με τις υπόλοιπες της τριλογίας.

## Παραπομπές


## Εξωτερικοί σύνδεσμοι
* Στιγμιότυπο από την ταινία - YouTube

Κατηγορία:Ταινίες του 1959
Κατηγορία:Ινδικές ταινίες
Κατηγορία:Ινδικές δραματικές ταινίες
Σύμβαση της Επισημείωσης της Σφραγίδας της Χάγης

thumb|Έγγραφο με τη σφραγίδα της Χάγης από τις νορβηγικές αρχές

Η **σύμβασης της Χάγης για την κατάργηση της υποχρέωσης επικύρωσης των αλλοδαπών δημοσίων εγγράφων**, ή απλά η **Σύμβαση της Επισημείωσης της Σφραγίδας της Χάγης** είναι μια διεθνής συνθήκη που καταρτίστηκε από τη Διάσκεψη της Χάγης για το Ιδιωτικό Διεθνές Δίκαιο. Καθορίζει τις λεπτομέρειες μέσω των οποίων, ένα έγγραφο που εκδίδεται σε μία από τις συμβαλλόμενες χώρες, μπορεί να πιστοποιηθεί για νομικούς σκοπούς σε όλα τα άλλα υπογράφοντα κράτη. Η πιστοποίηση αυτή καλείται **επισημείωση** (αγγλικά: **apostille**, γαλλικά: *certification*) ή **σφραγίδα της Χάγης**. Πρόκειται για μια διεθνή πιστοποίηση συγκρίσιμη με συμβολαιογραφική πράξη στο εσωτερικό δίκαιο, και συνήθως συμπληρώνει την κατά τόπους κατάρτιση συμβολαιογραφικού εγγράφου.

## Πληροφορίες

Η καθαυτή επισημείωση είναι μια σφραγίδα ή έντυπη φόρμα, που αποτελείται από δέκα αριθμημένα πεδία, γραμμένα στην επίσημη (ή δεύτερη) γλώσσα του τόπου της εκδούσας αρχής ή/και σε μια αναγνωρίσιμη γλώσσα (π.χ. αγγλικά ή γαλλικά). Ωστόσο, όπως ορίζεται στο άρθρο 4 της Σύμβασης, για να είναι έγκυρη η επισημείωση, στην κορυφή της τοποθετείται πάντα η επιγραφή: *Apostille* και από κάτω το κείμενο *"Convention de La Haye du 5 octobre 1961"* (Σύμβαση της Χάγης της 5ης Οκτωβρίου 1961) γραμμένο εντός παρένθεσης στη γαλλική γλώσσα (αποκλειστικά ή παράλληλα με τη γλώσσα του τόπου της εκδούσας αρχής). Τα πεδία, που περιλαμβάνονται είναι τα ακόλουθα:

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -
# Χώρα[ *(π.χ. ΕΛΛΑΣ)* ] **Το παρόν δημόσιο έγγραφο**
# έχει υπογραφεί από[ *όνομα υπογράφοντος το δημόσιο έγγραφο*   ] 
# που ενήργησε με την ιδιότητα του[ *ιδιότητα υπογράφοντος (π.χ. συμβολαιογράφου)* ]
# φέρει τη σφραγίδα / επίσημα[ *(από το) δημόσιος φορέας (π.χ. Εφετείο Αθηνών)* ] **Η βεβαίωση χορηγείται**
# εν/(τόπος)[ *τόπος έκδοσης (π.χ. Αθήνα)* ] 
# τη/(ημερομηνία)[ *ημερομηνία έκδοσης (.../.../...)* ]
# από[* εκδούσα αρχή *] 
# με αριθμό[ *αριθμός πρωτοκόλλου πράξης* ]
# Σφραγίδα / επίσημα[ *σφραγίδα φορέα έκδοσης* ] 
# Υπογραφή[ *ονοματεπώνυμο και υπογραφή βεβαιούντος* ]
- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

Αυτές οι πληροφορίες μπορούν είτε να τοποθετηθούν στο πίσω μέρος του ιδίου εγγράφου είτε να επισυναφθούν μαζί με αυτό.

## Παραπομπές


## Εξωτερικοί σύνδεσμοι
*κείμενο της συνθήκης (HCCH)
*κατάσταση (HCCH)

Κατηγορία:Συνθήκες της Αυστρίας‎
Κατηγορία:Συνθήκες της Βουλγαρίας‎
Κατηγορία:Συνθήκες της Γαλλίας‎
Κατηγορία:Συνθήκες της Γερμανίας‎
Κατηγορία:Συνθήκες της Ελλάδας
Κατηγορία:Συνθήκες του Ηνωμένου Βασιλείου‎
Κατηγορία:Συνθήκες της Ισπανίας‎
Κατηγορία:Συνθήκες της Ιταλίας‎
Κατηγορία:Συνθήκες του Μαυροβουνίου‎
Κατηγορία:Συνθήκες της Ουγγαρίας‎
Κατηγορία:Συνθήκες της Ρουμανίας‎
Κατηγορία:Συνθήκες της Ρωσίας‎
Κατηγορία:Συνθήκες της Σερβίας‎
Κατηγορία:Συνθήκες της Τουρκίας‎
Σωφρονιστική Υπηρεσία (Ελλάδα)

Η **Σωφρονιστική Υπηρεσία** είναι ελληνική δημόσια υπηρεσία υπαγόμενη στο  Υπουργείο Προστασίας του Πολίτη, δια τις Γενικής Γραμματέα Αντεγκληματικής Πολιτικής, όπου είναι υπεύθυνη για την εσωτερική λειτουργία, εσωτερική φρούρηση, και τήρηση της τάξης στα καταστήματα κράτησης η σωφρονιστικά καταστήματα (δηλαδή, τις φυλακές). 

Το προσωπικό της Σωφρονιστικής Υπηρεσίας έχει τους ακόλουθους βαθμούς ιεραρχίας: 
* **Φύλακας**
* **Υπαρχιφύλακας** **Α** ΄ και  **Β**΄
* **Αρχιφύλακας** **Α** ΄ και  **Β**΄
* Το Διοικητικό Προσωπικό: **ΠΕ, ΤΕ, ΔΕ,** 
* Τεχνικοί διάφορων ειδικοτήτων 

Ο αρχιφύλακας μαζί με τους υπαρχιφύλακας και φύλακες είναι επιχειρησιακά υπεύθυνοι για της εσωτερική φύλαξη ενός καταστήματος κράτησης (έλεγχος κρατουμένων, έρευνες σε κελιά, τήρηση της τάξης, πρόληψη και καταστολή εγκληματικών πράξεων μέσα στους χώρους της φυλακής κτλ). Σε μικρές φυλακές, χρέη αρχιφύλακα μπορεί να εκτελεί και υπαρχιφύλακας. Αντίστοιχα, σε μεγάλες φυλακές, (όπως αυτές του Κορυδαλλού) υπάρχουν περισσότεροι του ενός αρχιφύλακες, υπεύθυνοι ο καθένας για συγκεκριμένες πτέρυγες της φυλακής.

Η εξωτερική φρούρηση των φυλακών από το 1999 έχει ανατεθεί σε άλλη υπηρεσία του Υπουργείου Δικαιοσύνης, την Υπηρεσία Εξωτερικής Φρούρησης Καταστημάτων Κράτησης (ΥΕΦΚΚ).

Οι αρμοδιότητες των φυλακών μεταφερθήκαν από το Υπουργείο Δικαιοσύνης στο Υπουργείο Προστασίας του Πολίτη με προεδρικό διάταγμα το 2019 με την Κυβέρνηση Κυριάκου Μητσοτάκη 2019

Μέχρι το 1984 και με την κατάργηση της Ελληνική Χωροφυλακή (η οποία τότε συγχωνεύθηκε με την Αστυνομία Πόλεων στο σημερινό σώμα της Ελληνικής Αστυνομίας), στις φυλακές υπηρετούσαν και χωροφύλακες. Ιδιαίτερα μάλιστα στα μετεμφυλιακά χρόνια, φυλακές με πολιτικούς κρατούμενους όπως αυτές της Γυάρου και του Άη Στράτη φυλάσσονταν κυρίως από χωροφύλακες, και όχι από σωφρονιστικούς υπαλλήλους.

## Συνδικαλισμός
Η συνδικαλιστική εκπροσώπηση των σωφρονιστικών υπαλλήλων ξεκίνησε το 1955 με την ίδρυση της ΠΕΥΣΑΚ (Πανελλήνιος Ένωσις Υπαλλήλων Σωφρονιστικών και Αναμορφωτικών Καταστημάτων). 31 χρόνια αργότερα, το 1986, η ΠΕΥΣΑΚ καταργήθηκε και τη θέση της πήρε η ΟΣΥΕ (Ομοσπονδία Σωφρονιστικών Υπαλλήλων Ελλάδας) που είναι το δευτεροβάθμιο συνδικαλιστικό όργανο στα καταστήματα κράτησης. Απαριθμεί 33 πρωτοβάθμια σωματεία με πάνω από 2800 μέλη και είναι μέλος της ΑΔΕΔΥ.

## Εξωτερικοί σύνδεσμοι
* Ομοσπονδία Σωφρονιστικών Υπαλλήλων Ελλάδας, Επίσημη Ιστοσελίδα
* Σωματείο Εργαζομένων Καταστήματος Κράτησης Κορυδαλλού http://www.korydallosca.gr/ 
***ΠΔ 215/2006 - ΦΕΚ 217/Α'/12.10.2006**

Κατηγορία:Υπουργείο Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Φυλακές στην Ελλάδα
Κέντζι Κάιντο

Ο ***Κέντζι Κάιντο*** (ιαπωνικά: 海道 賢仁, Χέπμπορν Kaidō Kenji) είναι Ιάπωνας παραγωγός, πρώην μέλος της Taito και μετέπειτα της Sony Computer Entertainment Japan στο #1 τμήμα Ανάπτυξης Προϊόντος.

## Καριέρα
Ξεκίνησε την καριέρα του στο χώρο των βιντεοπαιχνιδιών στην Taito το 1987, όπου εργάστηκε ως project leader και διευθύνων σχεδιαστής των arcade βιντεοπαιχνιδιών Bonze Adventure, Night Striker, Champion Wrestler, Cameltry, Sonic Blast Man, Warrior Blade και Dead Connection.

Κάποια στιγμή άλλαξε τμήμα ώστε να δουλέψει από την αρχή της στην κονσόλα X55 (αργότερα ονομάστηκε MEDIA BOX), την πρώτη καραόκε κονσόλα για ιδιωτική χρήση στο σπίτι. Το 1996 εργάστηκε ως project leader και διευθύνων σχεδιαστής παιχνιδιού για το coin-op παιχνίδι *Cleopatra Fortune*.

Το 1997, ο Κάιντο έφυγε από την Taito και μπήκε στη Sony Computer Entertainment Inc. Τότε ξεκίνησε να εργάζεται στο παιχνίδι Ape Escape ως διευθύνων σχεδιαστής παιχνιδιού και βοηθός παραγωγής.

Εργάστηκε ως διαχειριστής προϊόντος και παραγωγός για το *[[Ico]]* το 2001, και το *[[Shadow of the Colossus]]* το 2005. Έφυγε από το Sony τον Αύγουστο του 2012, ενώ τα σχέδια του για το μέλλον είναι ακαθόριστα.

## Εργογραφία
**[[Bonze Adventure]]* (1988)
**[[Night Striker]]* (1989)
**[[Champion Wrestler]]* (1989)
**[[Cameltry]]* (1989)
**[[Sonic Blast Man]]* (1990)
**[[Warrior Blade]]* (1991)
**[[Dead Connection]]* (1992)
**[[Cleopatra Fortune]]* (1996)
**[[Tomba!]]* (1998)
**[[Ape Escape]]* (1999)
**[[Tomba! 2: The Evil Swine Return]]* (2000)
**[[Ico]]* (2001)
**[[Shadow of the Colossus]]* (2005)

## Παραπομπές


## Εξωτερικοί σύνδεσμοι
* Interview with EuroGamer.net 
* Interview with Kikizo.com

Κατηγορία:Team Ico
Κατηγορία:Ιάπωνες σχεδιαστές βιντεοπαιχνιδιών
Κατηγορία:Ιάπωνες παραγωγοί βιντεοπαιχνιδιών
Αριθμός Ευρωπαϊκής Ένωσης

Ο **Αριθμός Ευρωπαϊκής Ένωσης ή Αριθμός Ευρωπαϊκής Κοινότητας (European Community number)** (**Αριθμός ΕΕ (EC Number)**) είναι ένα μοναδικό επταψήφιο αναγνωριστικό που αποδόθηκε σε ουσίες για κανονιστικούς σκοπούς στην  Ευρωπαϊκή Ένωση από την Ευρωπαϊκή Επιτροπή. Το αποκαλούμενο *Ευρετήριο ΕΕ (EC Inventory)* περιλαμβάνει τρεις ξεχωριστούς Inventories, EINECS, ELINCS και τον κατάλογο NLP.

## Δομή
Ο αριθμός ΕΕ μπορεί να γραφτεί με τη γενική μορφή ως: NNN-NNN-R, όπου R είναι ο αριθμός ελέγχου και το N αναπαριστά ακεραίους. Ο αριθμός ελέγχου υπολογίζεται χρησιμοποιώντας τη μέθοδο του ISBN. Σύμφωνα με αυτήν τη μέθοδο, ο αριθμός ελέγχου R είναι το παρακάτω άθροισμα αριθμητικής υπολοίπων (modular arithmetic) 11:

:R = (N_1 + 2 N_2 + 3N_3 + 4N_4 + 5N_5 + 6N_6) \mod 11

Αν το υπόλοιπο R ισούται με 10, αυτός ο συνδυασμός ψηφίων δεν χρησιμοποιείται για έναν αριθμό ΕΕ. Ως παράδειγμα, ο αριθμός ΕΕ της δεξαμεθαζόνης (dexamethasone) είναι 200-003-9. Το N1 είναι 2, το N2 μέχρι το N5 είναι 0 και το N6 είναι 3. 

:\frac{2 + 2\!\times\!0 + 3\!\times\!0 + 4\!\times\!0 + 5\!\times\!0 + 6\!\times\!3}{11} = \frac{20}{11} = 1 + \frac{9}{11}

Το υπόλοιπο είναι 9, που είναι ο αριθμός ελέγχου.

## Ευρετήριο ΕΕ
Το ευρετήριο ΕΕ περιλαμβάνει τις ουσίες στα παρακάτω ευρετήρια. Το περιεχόμενο αυτών των ευρετηρίων είναι σταθερό και επίσημο.

## Αριθμοί καταλόγου
Ο Ευρωπαϊκός οργανισμός χημικών προϊόντων - European Chemicals Agency (ECHA) εφαρμόζει επίσης τη μορφή του αριθμού ΕΕ σε αυτό που αποκαλεί "αριθμό καταλόγου (List number)". Ο αριθμός εκχωρήθηκε από τον κανονισμό REACH, χωρίς νομική αναγνώριση. Συνεπώς, οι αριθμοί αυτοί δεν είναι επίσημοι, επειδή δεν έχουν δημοσιευτεί στην Επίσημη Εφημερίδα της Ευρωπαϊκής Ένωσης (Official Journal of the European Union). Οι αριθμοί καταλόγου είναι μόνο διοικητικά εργαλεία και δεν θα χρησιμοποιηθούν για επίσημους σκοπούς.

## Παραπομπές


## Εξωτερικοί σύνδεσμοι

Κατηγορία:Σχήματα χημικής αρίθμησης
Κατηγορία:Ευρωπαϊκό Δίκαιο
Χοσέ Φερρέρ

Ο **Χοσέ Φερρέρ** ή **Χοσέ Φερέρ** (ισπ.: José Vicente Ferrer de Otero y Cintrón, 8 Ιανουαρίου 1912 – 26 Ιανουαρίου 1992) ήταν Πορτορικανός ηθοποιός του κινηματογράφου και του θεάτρου βραβευμένος με Όσκαρ Α' Ανδρικού Ρόλου για την ταινία του 1950 *[[Συρανό ντε Μπερζεράκ (ταινία, 1950)|Συρανό ντε Μπερζεράκ]] (Cyrano de Bergerac)*. Ήταν ο πρώτος ηθοποιός από τη Λατινική Αμερική που βραβεύτηκε με Όσκαρ και μετά τη νίκη του δώρισε το βραβείο του στο Πανεπιστήμιο του Πόρτο Ρίκο. Ο Φερρέρ έχει τιμηθεί επίσης με 5 βραβεία Τόνυ δυο για τις ερμηνείες του στα θεατρικά *[[Συρανό ντε Μπερζεράκ (Θέατρο)|Συρανό Ντε Μπερζεράκ]]* και *The Shrike* και τρία για τη σκηνοθεσία των έργων *The Shrike*, *The Fourposter*, και *Stalag 17*. Οι σημαντικότερες ταινίες στις οποίες εμφανίστηκε είναι οι εξής: *Ιωάννα της Λωραίνης (Joan of Arc, 1948)*, *Μουλέν Ρουζ (Moulin Rouge, 1952)*, *Βροχή (Miss Sadie Thompson, 1953)*, *[[Η ανταρσία του Κέιν]] (The Caine Mutiny, 1954)*, *[[Ο Λόρενς της Αραβίας]] (Lawrence of Arabia, 1962)*, *[[Η ωραιότερη ιστορία του κόσμου]] (The Greatest Story Ever Told, 1965)*, *[[Το πλοίο των τρελών]] (Ship of Fools, 1965)*, *Φαιδώρα (Fedora, 1978)* και *[[Dune (ταινία, 1984)|Dune]] (1984)*.

## Φιλμογραφία

## Παραπομπές


## Εξωτερικοί σύνδεσμοι

* Χοσέ Φερρέρ, σελίδα στον ιστότοπο Cine.gr .
* Χοσέ Φερρέρ, σελίδα στον ιστότοπο της Internet Movie Database .
* Χοσέ Φερρέρ, σελίδα στον ιστότοπο της Internet Broadway Database .

Κατηγορία:Πορτορικανοί ηθοποιοί
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Cold Lake

**Cold Lake** είναι ο τίτλος του τέταρτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Σεπτέμβριο του 1988 μέσω της δισκογραφικής εταιρίας "Noise Records". 

## Ιστορία του δίσκου
Ο δίσκος αποτελεί μία από τις πιο αμφιλεγόμενες κυκλοφορίες στην ιστορία του είδους. Ο Τόμας Γκάμπριελ Φίσερ αποφάσισε να διαλύσει το συγκρότημα μετά την αποτυχημένη αμερικάνικη περιοδεία για την προώθηση του "*[[Into the Pandemonium]]*". Παρ' όλα αυτά, οι Celtic Frost επανήλθαν το 1988 με νέα σύνθεση, η οποία αποτελούνταν από τον Φίσερ στην κιθάρα και τα φωνητικά, τον Όλιβερ Άμπεργκ στην κιθάρα, τον Κερτ Βίκτορ Μπράιαντ στο μπάσο και τον Στίβεν Πρίστλι στα τύμπανα, ηχογραφώντας στα "Sky Trak Studios" του Βερολίνου το "*Cold Lake*".

Η σύνθεση των περισσότερων κομματιών ήταν έργο του Άμπεργκ, αφού ο Φίσερ είχε χάσει το ενδιαφέρον του, με αποτέλεσμα μία εντελώς διαφορετική κατεύθυνση από τις ακραίες και πειραματικές μορφές του παρελθόντος. Το νέο άλμπουμ παρουσίασε ένα σύνολο έντεκα κομματιών βασισμένα στο glam metal, το οποίο μεσουρανούσε εκείνο το διάστημα στην μουσική βιομηχανία.

Το άλμπουμ κατακρίθηκε από τους μουσικοκριτικούς και τους οπαδούς του σχήματος, οι οποίοι θεώρησαν ότι οι Celtic Frost άλλαξαν τον ήχο τους με σκοπό την εμπορική επιτυχία. Ως αποτέλεσμα της αρνητικής εικόνας που προκλήθηκε για το συγκρότημα, ο Φίσερ απέλυσε τον Άμπεργκ και το 1999, όταν επανεκδόθηκε σε μορφή CD όλη η δισκογραφία του σχήματος, παραλήφθηκε η επανακυκλοφορία του συγκεκριμένου άλμπουμ.

Στην σύνθεση του συγκροτήματος επέστρεψε ο μπασίστας Μάρτιν Έρικ Έιν, ενώ στο επόμενο τους άλμπουμ, "*[[Vanity/Nemesis]]*" έπαιξαν οι κιθαρίστες Ρον Μαρκς και Κερτ Βίκτορ Μπράιαντ.

## Λίστα Τραγουδιών

## Μέλη των Celtic Frost
Οι μουσικοί οι οποίοι ηχογράφησαν το "*Cold Lake*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **Όλιβερ Άμπεργκ** - κιθάρα
* **Κερτ Βίκτορ Μπράιαντ** - μπάσο
* **Στίβεν Πρίστλι** - τύμπανα

## Πηγές
* Cold Lake - Celtic Frost  | Songs, Reviews, Credits, Awards | AllMusic
* Justify Your Shitty Taste: Celtic Frost's "Cold Lake" — Decibel Magazine
* Celtic Frost - Cold Lake - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1988
Vanity/Nemesis

**Vanity/Nemesis** είναι ο τίτλος του πέμπτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Απρίλιο του 1990 μέσω της δισκογραφικής εταιρίας "Noise Records". 

Οι κριτικές για το άλμπουμ υπήρξαν ανάμεικτες, με το "AllMusic" να το βαθμολογεί με τέσσερα αστέρια με άριστα τα πέντε και το γερμανικό "Metal Hammer" με 4 / 5, αλλά το "Metal Storm" να του δίνει μέσο όρο βαθμολογιών 6,5 / 10.

Ο δίσκος αποτέλεσε επιστροφή για το συγκρότημα στην αρχική μορφή του, παρουσιάζοντας ένα σύνολο που βασιζόταν στο thrash metal με κάποιες gothic επιρροές.

Αυτός ήταν και ο τελευταίος στούντιο δίσκος που κυκλοφόρησαν οι Celtic Frost πριν την αρχική τους διάλυση, το 1993.

## Λίστα Τραγουδιών

***** Μόνο στην επανέκδοση του 1999

## Μέλη των Celtic Frost
Οι μουσικοί οι οποίοι ηχογράφησαν το "*Vanity/Nemesis*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **Κερτ Βίκτορ Μπράιαντ** - κιθάρα, μπάσο
* **[[Μάρτιν Έρικ Έιν]]** - μπάσο
* **Στίβεν Πρίστλι** - τύμπανα

;*Γκεστ συμμετοχές*
* **Μισέλ Αμάρ** - φωνητικά
* **Ούτα Γκούντερ** - φωνητικά
* **Ρόλι Μόσιμαν** - φωνητικά, πλήκτρα
* **Μισέλ Φίσερ** - φωνητικά
* **Ρον Μαρκς** - κιθάρα

## Παραπομπές


## Πηγές
* Vanity/Nemesis - Celtic Frost  | Songs, Reviews, Credits, Awards | AllMusic
* Celtic Frost - Vanity Nemesis - Metal Storm
* Celtic Frost - Vanity/Nemesis - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1990
Ανδρέας Ιωσήφ

Ο **Ανδρέας Ιωσήφ** (17 Ιουλίου 1915 – 15 Οκτωβρίου 2006) του Μιλτιάδη, ήταν Έλληνας δημοσιογράφος και πολιτικός, που υπηρέτησε ως υφυπουργός στην κυβέρνηση του Πλαστήρα.

## Βιογραφικά στοιχεία
### Σπουδές και δημοσιογραφική σταδιοδρομία
Γεννήθηκε τον Ιούλιο του 1915 στην Αθήνα και ακολούθησε νομικές σπουδές στο Πανεπιστήμιο των Αθηνών. Ξεκίνησε να δημοσιογραφεί το 1931 στην Εστία. Κατά την Κατοχή πολέμησε και ήταν παράλληλα  ανταποκριτής από το Μέτωπο και εργάστηκε στην αρχισυνταξία του παράνομου εντύπου 
"Καθημερινά Νέα". Στη συνέχεια δούλεψε στις εφημερίδες *[[Ελληνικόν Αίμα]]* (διευθυντής), *Ακρόπολις* και *Απογευματινή*. Ήταν διπλωματικός σχολιαστής στο ΕΙΡ (1946-48) και νωρίτερα επιμελείτο το ραδιοφωνικό δελτίο της εξόριστης ελληνικής κυβέρνησης του Καΐρου.

### Πολιτική καριέρα
Στις εκλογές του 1950 και του 1951 εξελέγη βουλευτής Αθηνών με το κόμμα της ΕΠΕΚ.
Στην κυβέρνηση του Νικολάου Πλαστήρα χρημάτισε υφυπουργός παρά τη Προεδρία της Κυβερνήσεως (και υπουργός Τύπου) από τις 27 Απριλίου 1951 ως τις 10 Απριλίου 1952, οπότε ο ίδιος παραιτήθηκε. Η παραίτησή του έγινε σε ένδειξη διαμαρτυρίας για την εκτέλεση του Μπελογιάννη και των συντρόφων του.

Στη συνέχεια δεν ασχολήθηκε ξανά με την πολιτική αλλά επέστρεψε στη δημοσιογραφία, ως σχολιαστής στην ΥΕΝΕΔ. Το 2005, έναν χρόνο πριν πεθάνει, τιμήθηκε με το Βραβείο Μανώλη Λύτινα για την αντιστασιακή του δράση.
Πέθανε στην Αθήνα το 2006 και κηδεύτηκε στις 18 Οκτωβρίου από τον ιερό ναό Αγίων Θεοδώρων, στο Πρώτο Νεκροταφείο Αθηνών. Ήταν παντρεμένος με την επίσης δημοσιογράφο, Μαρία Ρεζάν.

### Συγγραφικό έργο
Ο Ανδρέας Ιωσήφ ασχολήθηκε και με τη συγγραφή βιβλίων. Το θεατρικό του έργο "Εκείνο το μεσημέρι στο Ντάλλας" τιμήθηκε με το πρώτο βραβείο στον Καλοκαιρίνειο Διαγωνισμό (1964).

## Αναφορές


Κατηγορία:Βουλευτές Αθηνών
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αντιστασιακοί
Ευάγγελος Μαυρόπουλος (πυγμάχος)

Ο **Ευάγγελος Μαυρόπουλος** (1902 - 29 Ιουνίου 1997) ήταν αθλητής της Παναχαϊκής στον στίβο, ποδηλασία και τη πυγμαχία. Αργότερα προπονητής στο τμήμα πυγμαχίας του συλλόγου και ομοσπονδιακός προπονητής, ιδρυτής συλλόγων πυγμαχίας, ενώ προσέφερε στη Παναχαϊκή από πολλές θέσεις και σε όλα τα τμήματα της και διάφορα πόστα από 11 ετών έως τα 95 του έτη που απεβίωσε.

Ο Μαυρόπουλος γράφτηκε στον Παναχαϊκό Γ.Σ., όπως λεγόταν τότε η Παναχαϊκή, σε ηλικία 11 ετών το 1913 και ξεκίνησε προπονήσεις στο τότε γήπεδο του συλλόγου, στην οδό Παναχαϊκού. Ασχολήθηκε με πολλά αθλήματα και πήρε μέρος σε αγώνες, από φωτογραφικό υλικό από το προσωπικό του αρχείο διασώζονται φωτογραφίες με συμμετοχή του σε αγώνες στίβου, ποδηλασίας και πυγμαχίας. Η μεγάλη του αγάπη όπως φαίνεται ήταν η πυγμαχία όπου προπονούσε κι άλλους αθλητές.

Το 1934 προσπάθησε να δημιουργήσει τμήμα πυγμαχίας στην Παναχαϊκή αλλά η προσπάθεια δεν είχε ανάλογα αποτελέσματα παρότι το τμήμα λειτούργησε, το 1943 ίδρυσε την Ένωση Ελλήνων αθλητών Πάτρας, και το 1944 τον Πυγμαχικό Ερασιτεχνικό Σύλλογο Πατρών όπου ήταν προπονητής. Ο δεύτερος σύλλογος το 1946 συγχωνεύτηκε στην Παναχαϊκή και από τότε αποτέλεσε για πολλές δεκαετίες προπονητή του τμήματος αναδεικνύοντας πολλούς πρωταθλητές Ελλάδος και βαλκανιονίκες. Σε πολλούς αγώνες πυγμαχίας έκανε και χρέη διαιτητή, η πρώτη σχολή διαιτητών στην Πάτρα ξεκίνησε μόλις το 1980.

Την περίοδο 1975 - 1985 ήταν ταυτόχρονα και ομοσπονδιακός προπονητής πυγμαχίας. Κάτοχος διπλώματος μασέρ πρόσφερε αφιλοκερδώς τις υπηρεσίες του στο ποδοσφαιρικό τμήμα της ομάδας για πολλά χρόνια ταυτόχρονα με την ενασχόληση του στην πυγμαχία. 

Το 1980 στα πλαίσια του διεθνές κυπέλλου Ακρόπολις στο Παναθηναϊκό Στάδιο, τιμήθηκε με αναμνηστική πλακέτα για την προσφορά του στην Πυγμαχία από την Ελληνική ομοσπονδία πυγμαχίας.

Η Παναχαϊκή για να τον τιμήσει έχει δώσει το όνομα του στο προπονητήριο του πυγμαχικού τμήματος κάτω από τις κερκίδες της θύρας 1 στο Στάδιο Παναχαϊκής και διοργανώνει από το 2009 το ετήσιο «Διεθνές Gala πυγμαχίας Παναχαϊκής «Ευάγγελος Μαυρόπουλος»»

## Παραπομπές


## Βιβλιογραφία
* Τάσσος Σταθόπουλος, *Πατραϊκή Πυγμαχία. Μια ιστορία δόξας. Ενενήντα xρόνια (1925-2014)*, Εκδόσεις "Πικραμένος", Πάτρα 2014, ISBN 978-960-6628-60-3

Κατηγορία:Έλληνες πυγμάχοι
Κατηγορία:Πυγμάχοι της Παναχαϊκής
Κατηγορία:Αθλητές στίβου της Παναχαϊκής
Κατηγορία:Προπονητές Παναχαϊκής
Κατηγορία:Έλληνες προπονητές πυγμαχίας
Κατηγορία:Έλληνες διαιτητές πυγμαχίας
Ενθαλπία ανάμειξης

Η **ενθαλπία ανάμειξης (enthalpy of mixing)** (ή  **θερμότητα  ανάμειξης (heat of mixing)**) είναι η θερμότητα που απορροφάται ή εκλύεται κατά την ανάμειξη δύο χημικών ουσιών (που δεν αντιδρούν μεταξύ τους). Όταν η ενθαλπία της ανάμειξης είναι θετική, η ανάμειξη είναι ενδόθερμη, ενώ αρνητική ενθαλπία ανάμειξης σημαίνει εξώθερμη ανάμειξη. Σε ιδανικά μείγματα (ideal mixtures) η ενθαλπία ανάμειξης είναι μηδέν. Σε μη ιδανικά μείγματα η θερμοδυναμική ενεργότητα (thermodynamic activity) κάθε συστατικού διαφέρει από τη συγκέντρωσή του κατά τον συντελεστή ενεργότητας (activity coefficient).

Μια γνωστή προσέγγιση για τον υπολογισμό της θερμότητας ανάμειξης είναι η θεωρία διαλύματος των Φλόρι-Χάγκινς (Flory–Huggins solution theory) για πολυμερή διαλύματα.

## Εξωτερικοί σύνδεσμοι
*calphad 

Κατηγορία:Ενθαλπία
American Horror Story: Hotel

Το *** American Horror Story: Hotel*** είναι η πέμπτη σεζόν της τηλεοπτικής σειράς τρόμου του FX, *[[American Horror Story]]*. Η πρεμιέρα της σεζόν έγινε στις 7 Οκτωβρίου 2015.

Η πλοκή περιστρέφεται γύρω από το αινιγματικό Ξενοδοχείο Cortez στο Λος Άντζελες, που κινεί την περιέργεια ενός ντετέκτιβ ανθρωποκτονιών (Bentley). Το Cortez φιλοξενεί το περίεργο και παράξενο, με αιχμή του δόρατος την ιδιοκτήτη του, η Κόμισσα (Gaga), η οποία είναι μια αιμοδιψής φασιονίστα. Αυτή τη σεζόν διαθέτει δύο δολοφονικές απειλές με τη μορφή του Δολοφόνου των Δέκα Εντολών (Ten Commandments Killer), ένα σειριακό παραβάτη, ο οποίος δικαιολογεί τις ενέργειές του, σύμφωνα με την βιβλική διδασκαλία και το Δαίμονα του Εθισμού (The Addiction Demon), ο οποίος περιπλανιέται στο ξενοδοχείο, οπλισμένος με ένα τρυπάνι ντίλντο.

## Πλοκή

## Καστ και χαρακτήρες

### Κύριο
* Kathy Bates ως Iris
* Sarah Paulson ως Sally McKenna και Billie Dean Howard
* Evan Peters ως James Patrick March
* Wes Bentley ως Det. John Lowe
* Matt Bomer ως Donovan
* Chloë Sevigny ως Dr. Alex Lowe
* Denis O'Hare ως Liz Taylor
* Cheyenne Jackson ως Will Drake
* Angela Bassett ως Ramona Royale
* Lady Gaga ως Elizabeth Johnson / The Countess

### Σπέσιαλ guest stars
* Mare Winningham ως Hazel Evers
* Finn Wittrock ως Tristan Duffy και Rudolph Valentino
* Naomi Campbell ως Claudia Bankson
* Lily Rabe ως Aileen Wuornos
* Gabourey Sidibe ως Queenie
* Lennon Henry ως Holden Lowe
* Richard T. Jones ως Det. Andrew Hahn
* Shree Crooks ως Scarlett Lowe
* Lyric Lennon ως Lachlan Drake
* Jessica Belkin ως Wren
* Max Greenfield ως Gabriel
* Helena Mattsson ως Agnetha
* Kamilla Alnes ως Vendela
* Mädchen Amick ως Mrs. Ellison
* Anton Lee Starkman ως Max Ellison
* Christine Estabrook ως Marcy
* Darren Criss ως Justin
* Alexandra Daddario ως Natacha Rambova

### Guest stars
* Roxana Brusso ως Dr. Kohan
* David Naughton ως Mr. Samuels
* John Carroll Lynch ως John Wayne Gacy
* Seth Gabel ως Jeffrey Dahmer
* Anthony Ruivivar ως Richard Ramirez
* Nico Evers-Swindell ως Craig
* Robert Knepper ως Lieutenant
* Jessica Lu ως Babe
* Kristen Ariza ως Mrs. Pritchard
* Mouzam Makkar ως Nurse Leena
* Matt Ross ως Dr. Charles Montgomery
* Charles Melton ως Mr. Wu
* David Barrera ως Dr. Kaplan

## Reception

### Βραβεία και υποψηφιότητες
Για τη πέμπτη σεζόν της, η σειρά έχει προταθεί για 23 βραβεία, ένα από τα οποία κερδήθηκε.

## Παραπομπές


## Εξωτερικοί σύνδεσμοι
* 
* Behind Lady Gaga's killer look in 'American Horror Story: Hotel' στο *[[Entertainment Weekly]]*
* Κατάλογος επεισοδίων του ''American Horror Story'' στο Internet Movie Database
* Κατάλογος επεισοδίων του ''American Horror Story''  στο TV.com

Hotel
Κατηγορία:Έργα τοποθετημένα σε ξενοδοχεία
Κατηγορία:Βαμπίρ στην ποπ κουλτούρα
Κατηγορία:Δαίμονες στην τηλεόραση
Ελληνικές βουλευτικές εκλογές 1910

Το 1910 έγιναν δυο βουλευτικές εκλογές στην Ελλάδα, τον Αύγουστο και το Νοέμβριο:

* Ελληνικές εκλογές Αυγούστου 1910 (Αναθεωρητική)
* Ελληνικές εκλογές Νοεμβρίου 1910 (Αναθεωρητική)
Ελληνικές βουλευτικές εκλογές 1915

Το 1915 έγιναν δυο βουλευτικές εκλογές στην Ελλάδα, το Μάιο και το Δεκέμβριο:

* Ελληνικές βουλευτικές εκλογές Μαΐου 1915
* Ελληνικές βουλευτικές εκλογές Δεκεμβρίου 1915
Μικτομαγνητισμός

**Μικτομαγνητισμός (mictomagnetism)** είναι ένα σύστημα σπιν στο οποίο αναμειγνύονται διάφορες αλληλεπιδράσεις ανταλλαγής (exchange interactions). Παρατηρείται σε πολλά είδη κραμάτων, μεταξύ των οποίων κράματα Cu-Mn, Fe-Al και Ni-Mn. Όταν ψυχθούν σε μηδενικό μαγνητικό πεδίο, αυτά τα υλικά έχουν χαμηλή παραμένουσα μαγνήτιση (remanence) και απομαγνητότητα (coercivity). Όταν ψύχονται σε μαγνητικό πεδίο, έχουν πολύ μεγαλύτερη παραμένουσα μαγνήτιση και ο βρόχος υστέρησης (hysteresis loop)] μετατοπίζεται σε αντίθετη κατεύθυνση από το πεδίο (ένα παρόμοιο φαινόμενο προς την ανισοτροπία ανταλλαγής (exchange bias)).

## Παραπομπές


## Παραπέρα μελέτη

*
*
*

Κατηγορία:Μαγνητική διάταξη
Κατηγορία:Μαγνητικά κράματα
Ελληνικές βουλευτικές εκλογές 1989

Το 1989 έγιναν δυο βουλευτικές εκλογές στην Ελλάδα, τον Ιούνιο και το Νοέμβριο:

* Ελληνικές βουλευτικές εκλογές Ιουνίου 1989
* Ελληνικές βουλευτικές εκλογές Νοεμβρίου 1989
Τριλογία του Απού

Η ***τριλογία του Απού*** (Βεγγαλικά: অপু ত্রয়ী) είναι κινηματογραφική συλλογή η οποία αποτελείται από τις 3 ταινίες που δημιούργησε ο σκηνοθέτης Σατιατζίτ Ράι κατά την δεκαετία του 1950 σχετικά με τη ζωή του Απού, ενός μικρού αγοριού το οποίο μεγαλώνει σε δύσκολες συνθήκες φτώχειας, και κατόπιν ενηλικιώνεται. Η πρώτη ταινία με τίτλο Το τραγούδι του δρόμου (1955) περιγράφει την καθημερινή ζωή του Απού και της μικρής αδερφής του, η δεύτερη -Ο ανίκητος (1956)- την πορεία από την παιδική ηλικία έως την ενηλικίωση του αγοριού καθώς και τη σύγκρουση με τη μητέρα του, και η 3η και τελευταία -Ο κόσμος του Απού (1959)- την ζωή του Απού ως ενήλικα και τον έγγαμο βίο του. Όλες οι ταινίες της τριλογίας βασίζονται σε δύο βιβλία με τους ομώνυμους τίτλους *Το τραγούδι του δρόμου* και *Ο ανίκητος* τα οποία είχαν γραφεί τη δεκαετία του 1930 από τον Ινδό συγγραφέα Μπιμπχουτιμπχουσάν Μπαντοπανχιάι, ενώ η μουσική επένδυση των ταινιών έγινε από τον Ραβί Σανκάρ.

Η παραγωγή της πρώτης ταινίας έγινε υπό δύσκολες συνθήκες καθώς υπήρχαν πολλά προβλήματα με την χρηματοδότηση, κάτι που ανάγκασε τον Ράι να χρησιμοποιήσει ερασιτέχνες ηθοποιούς και ομάδα παραγωγής με τους περισσότερους να μην διαθέτουν προηγούμενη εμπειρία. 

Η τριλογία αποτελεί ορόσημο του Ινδικού κινηματογράφο και αποτελεί ένα από τα αρτιότερα δείγματα της τεχνικής του ρεαλισμού στον παγκόσμιο κινηματογράφο. Οι 3 ταινίες κερδίσαν μεγάλο αριθμό ινδικών και διεθνών βραβείων, στα οποία συμπεριλαμβάνονται 3 ινδικά εθνικά βραβεία καλύτερης ταινίας για την κάθε ταινία αντίστοιχα, 7 βραβεία από το Διεθνές Φεστιβάλ Κινηματογράφου των Καννών, καθώς και βραβεύσεις στα φεστιβάλ της Μπερλινάλε και της Βενετίας. Θεωρούνται 3 από τις σπουδαιότερες ταινίες όλων των εποχών και συχνά αναφέρονται και ως οι σπουδαιότερες του Ινδικού κινηματογράφου.

## Παραπομπές


Κατηγορία:Ινδικές ταινίες
Κατηγορία:Τριλογίες
Μπενγκάλι (λαός)

Οι **Μπενγκάλι** ή **Βεγγαλέζοι** (βεγγαλικά: বাঙালি - Μπανγκάλι) είναι μια Ινδοάρια εθνοτική ομάδα ιθαγενών στην περιοχή της Βεγγάλης. Μιλούν τη γλώσσα Μπενγκάλι. Σήμερα, η εθνική αυτή ομάδα συγκεντρώνεται στο Μπανγκλαντές και τα ινδικά κρατίδια της Δυτικής Βεγγάλης, στο Τρίπουρα και την κοιλάδα Μπαράκ του Άσαμ. Η πολιτεία Καρνάτακα, ειδικότερα το Μπάγκαλορ υπήρξαν εκπαιδευτικοί και εργασιακοί προορισμοί για τους νέους Μπενγκάλι. Το αποτέλεσμα της διαρκούς μετανάστευσης οδήγησε σε μεγάλη συγκέντρωση των ινδουιστών Μπενγκάλι στην πολιτεία Καρνάτακα. Στην πραγματικότητα η γλώσσα Μπενγκάλι ανακηρύχθηκε δεύτερη γλώσσα της πολιτείας. Οι τελευταίες εκτιμήσεις αναφέρουν 4 λαχ Μπενγκάλι, δηλαδή 400.000 (1 λαχ = 100.000) στο αστικό κέντρο του Μπάνγκαλορ.

Στην Ινδία, υπάρχουν επίσης αρκετές Μπενγκάλι κοινότητες διάσπαρτες στο Άσαμ, τα νησιά Ανταμάν και Νικομπάρ και άλλες πολιτείες της Ινδίας. Επιπλέον, υπάρχει σημαντική διασπορά Μπενγκάλι πέρα από τη Νότια Ασία, που αριθμεί εκατομμύρια ανθρώπων, η πλειοψηφία των οποίων ζει υπό το καθεστώς του ξένου εργάτη. Ορισμένες από τις μεγαλύτερες κοινότητες Μπενγκάλι βρίσκονται στο Πακιστάν, τη Μέση Ανατολή, την Ιαπωνία, τη Μαλαισία, τη Σιγκαπούρη, την Ιταλία, τον Καναδά, το Ηνωμένο Βασίλειο και τις ΗΠΑ. Η Ντάκα και η Καλκούτα είναι δύο από τις μεγαλύτερες μεγαπόλεις του κόσμου και κατοικούνται κυρίως από Μπενγκάλι.

## Γλώσσα
Η Βεγγαλική ή Μπάνγκλα είναι η μητρική γλώσσα στην περιοχή της Βεγγάλης, η οποία περιλαμβάνει το σημερινό Μπανγκλαντές και τις ινδικές πολιτείες της Δυτικής Βεγγάλης, της Τρίπουρα και του νότιου Άσαμ. Γράφεται με το βεγγαλικό αλφάβητο. Με περίπου 250 εκατομμύρια μητρικούς και περίπου 300 εκατομμύρια συνολικά ομιλητές παγκοσμίως, τα Βεγγαλικά είναι μία από τις πιο ομιλούμενες γλώσσες και κατατάσσεται στην έβδομη θέση παγκοσμίως. Ο Εθνικός Ύμνος του Μπαγκλαντές, ο Εθνικός Ύμνος της Ινδίας, ο Εθνικός Ύμνος της Σρι Λάνκα και το εθνικό τραγούδι της Ινδίας γράφτηκαν για πρώτη φορά στη βεγγαλική γλώσσα.

Μαζί με άλλες ανατολικές Ινδοάριες γλώσσες, η βεγγαλική εξελίχθηκε γύρω στο 1000-1200 μ.Χ. από τις ανατολικές Μεσοϊνδοάριες διαλέκτους όπως οι Μαγκαντικές Πρακρίτ και Πάλι, οι οποίες αναπτύχθηκαν από μια διάλεκτο ή μια ομάδα διαλέκτων που συγγένευαν, αλλά όχι ταυτόσημες, την Βεδική και τη Κλασική Σανσκριτική.

## Δείτε επίσης

* Βεγγαλική αναγέννηση
* Φαντάσματα στο βεγγαλικό πολιτισμό
* Κατάλογος Μπανγκλαντεσιανών
* Κατάλογος Βεγγαλέζων
* Κατάλογος ατόμων από τη Δυτική Βεγγάλη

## Παραπομπές-σημειώσεις


## Εξωτερικοί σύνδεσμοι
*Έρευνα της διασποράς των Μπενγκάλι (Αγγλικά)

Κατηγορία:Λαοί της Ινδίας
Κατηγορία:Μπανγκλαντές
Κατηγορία:Πολιτιστική αφομοίωση
Κατηγορία:Εθνοτικές ομάδες χωρισμένες από διεθνή σύνορα
IC 1011

Ο **IC 1011** είναι συμπαγής ελλειπτικός γαλαξίας με φαινόμενο μέγεθος 14,7, και μετατόπιση προς το ερυθρό z=0,02564 (SIMBAD) ή 0,025703 (NASA), ο οποίος απέχει από τον ήλιο 100 με 120 Megaparsecs, ως εκ τούτου το φως χρειάζεται 349,5 εκατομμύρια χρόνια για να φθάσει στη Γη. Η ηλικία του IC 1011 υπολογίζεται ότι είναι περίπου 12,95 δισεκατομμύρια χρόνια.

## Αναφορές
* IC 1011, Wikisky.org
* IC1011 Galaxy, SkyFactory.org

### Παραπομπές


## Εξωτερικοί σύνδεσμοι
* IC 1011 seds.org
* IC 1011 seds.org
* seds.org
* IC 1011 Vizier
* IC 1011 NASA Extragalactic Database
* NGC/IC

Κατηγορία:Παρθένος (αστερισμός)
Κατηγορία:Ελλειπτικοί γαλαξίες
1011
J14280456
51662
Tally weijl

**Tally Weijl** είναι το όνομα μίας εταιρίας μόδας, με έδρα τη Βασιλεία, στην Ελβετία. Η εταιρία εκπροσωπείται παγκοσμίως σε 37 χώρες με πάνω από 780 καταστήματα και απασχολεί περισσότερους από 3.400 ανθρώπους (μέχρι το Φεβρουάριο του 2015). Η εταιρία Tally Weijl ιδρύθηκε το 1984 από τους Tally Elfassi-Weijl και Beat Grüring.

Η εταιρία διαθέτει καταστήματα στις εξής χώρες: Αυστρία, Βοσνία και Ερζεγοβίνη, Βουλγαρία, Κροατία, Γαλλία, Γερμανία, Ελλάδα, Ουγγαρία, Ιρλανδία, Ιταλία, Λίβανο, Λιθουανία, Λουξεμβούργο, Μάλτα, Π.Γ.Δ.Μ., Μαυροβούνιο, Ολλανδία, Πολωνία, Πορτογαλία, Σερβία, Σλοβενία, Ελβετία, Ουκρανία, Ρωσία, Τουρκία κ.ά.

## Καταστήματα
Αριθμός καταστημάτων Tally Weijl στις 27 Δεκεμβρίου 2015:

Κατηγορία:Κατασκευαστές αξεσουάρ μόδας
Το κύμα (ταινία 2008)

***Το κύμα*** (Γερμανικά: *Die Welle*, Αγγλικά: *The Wave*) είναι μία γερμανική ταινία του 2008. Είναι ένα κοινωνικό πολιτικό θρίλερ σε σκηνοθεσία του Ντένις Γκάνζελ με πρωταγωνιστές τους Φρέντερικ Λάου, Τζένιφερ Ούλριχ και Μαξ Ρίμελτ. Το σενάριο συνέγραψαν ο σκηνοθέτης και ο Κρίστιαν Μπέκερ. Ο τελευταίος ανέλαβε και την παραγωγή της ταινίας για λογαριασμό της Rat Pack Filmproduktion. H ταινία σημείωσε επιτυχία στους γερμανικούς κινηματογράφους, προσελκύοντας πάνω από 2.6 εκατομμύρια θεατές και απέσπασε τα βραβεία Καλύτερης Ταινίας και Β΄ Ανδρικού Ρόλου (Φρέντερικ Λάου) στο Γερμανικό Φεστιβάλ Κινηματογράφου το 2008.

Βασίζεται στο κοινωνικό πείραμα του δασκάλου Ρον Τζόουνς, ο οποίος κατείχε συμβουλευτικό ρόλο στη δημιουργία της ταινίας. Το πείραμά του, που ονομάστηκε Το Τρίτο Κύμα, πραγματοποιήθηκε σε ένα σχολείο της Καλιφόρνια το 1967. Επειδή οι φοιτητές του δεν μπορούσαν να συνειδητοποιήσουν πως κάτι όπως ο εθνικοσοσιαλισμός θα μπορούσε να συμβεί πάλι, εισήγαγε στην τάξη ένα ολοκληρωτικό, αυστηρά οργανωμένο "κίνημα", με σκληρές ποινές, το οποίο διοικούνταν αυταρχικά από τον ίδιο. Η  αίσθηση του ότι παίρνανε μέρος σε κάτι σπουδαίο δημιούργησε ένα κύμα ενθουσιασμού, όχι μόνο στους δικούς του φοιτητές, αλλά και σε φοιτητές άλλων τάξεων οι οποίοι αργότερα συμμετείχαν στο πρόγραμμα. Ο Τζόουνς αργότερα παραδέχτηκε ότι απολάμβανε να έχει τους φοιτητές του ως οπαδούς. Τελικά, ο Τζόουνς ματαίωσε το πρόγραμμα την πέμπτη ημέρα και έδειξε στους φοιτητές του τις ομοιότητες με το κίνημα της νεολαίας των Ναζί. Το 1976, ο Τζόουνς δημοσίευσε μια αφήγηση με τις εμπειρίες του με τίτλο "*Το Τρίτο Κύμα*", το οποίο έγινε κινηματογραφική ταινία με τον ίδιο τίτλο το 1981. Την ίδια χρονιά, ο Τοντ Στράσερ δημοσίευσε το βιβλίο του "*Το Κύμα*", το οποίο δημοσιεύτηκε στη Γερμανία το 1984, και έκτοτε έχει γνωρίσει μεγάλη επιτυχία ως λογοτεχνικό κείμενο. Έχει πουλήσει συνολικά πάνω από 2,5 εκατομμύρια αντίτυπα.  Η ταινία, έχει ακόμη επηρεάσει πολλά έργα και ρόλους έργων παγκοσμίως.

*Το Κύμα* δεν είναι η μόνη ταινία που μετέτρεψε ένα πραγματικό κοινωνικό πείραμα σε μυθιστορηματική πλοκή. Το Πείραμα φυλάκισης του Στάνφορντ που πραγματοποιήθηκε το 1971 στις Ηνωμένες Πολιτείες, χρησιμοποιήθηκε το 2001 για την παραγωγή του *[[Το Πείραμα|Das Experiment]]* από τον Όλιβερ Χίρσμπίγγελ και την παραγωγή του 2015 σε σκηνοθεσία της Κάιλ Πάτρικ Άλβαρεζ *The Standford Prison Experiment.*

## Παραπομπές


Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Αντιφασιστικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Γερμανόφωνες ταινίες
Κατηγορία:Ταινίες του 2008
Κατηγορία:Ταινίες σχετικά με εκπαιδευτικούς
Κώστας Τσιάρας

Ο **Κώστας Τσιάρας** είναι Έλληνας πολιτικός και βουλευτής της Νέας Δημοκρατίας στην εκλογική περιφέρεια της Καρδίτσας και υπουργός Αγροτικής Ανάπτυξης και Τροφίμων. Έχει διατελέσει υπουργός Δικαιοσύνης (2019-2023) και υφυπουργός Εξωτερικών (2012-2013).

## Βιογραφικά στοιχεία
Γεννήθηκε στις 2 Ιουλίου 1966 στην Καρδίτσα. 

Είναι πτυχιούχος της Ιατρικής Σχολής του Δημοκρίτειου Πανεπιστημίου Θράκης και διδάκτωρ του Εθνικού και Καποδιστριακού Πανεπιστημίου Αθηνών. Εργάζεται ως ιατρός μικροβιολόγος βιοπαθολόγος. Κατά τη διάρκεια των φοιτητικών του χρόνων, ήταν μέλος της ΔΑΠ-ΝΔΦΚ. 

Διετέλεσε πρόεδρος του Συλλόγου Εργαζομένων στην Πρωτοβάθμια Φροντίδα Υγείας (ΣΕΠΦΥ) Καρδίτσας, καθώς και πρόεδρος της Τοπικής Επιτροπής της Νέας Δημοκρατίας Καρδίτσας. Επίσης, είναι ιδρυτικό μέλος του Ινστιτούτου Μελετών Καρδίτσας και του Συνδέσμου Ελληνοαμερικανικής Φιλίας Καρδίτσας.

Εξελέγη για πρώτη φορά βουλευτής Καρδίτσας στις εκλογές του 2004 και επανεκλέγεται σε όλες τις επόμενες εκλογές αναμετρήσεις. Έχει διατελέσει υπεύθυνος του τομέα Υγείας και Κοινωνικής Αλληλεγγύης, αναπληρωτής υπεύθυνος του τομέα Πολιτικής Ευθύνης Προστασίας του Πολίτη και γραμματέας του τομέα Αγροτικού της Νέας Δημοκρατίας. Κατά τη διάρκεια της κοινοβουλευτικής του θητείας διετέλεσε πρόεδρος της Κοινοβουλευτικής Ομάδας Φιλίας με το Κοινοβούλιο του Αζερμπαϊτζάν και μέλος της ελληνικής αντιπροσωπείας στην Κοινοβουλευτική Συνέλευση Οικονομικής Συνεργασίας Ευξείνου Πόντου.

Στην κυβέρνηση του Αντώνη Σαμαρά, ορίστηκε υφυπουργός Εξωτερικών της Ελλάδας από την έναρξή της μέχρι τις 24 Ιουνίου 2013. Αργότερα, διετέλεσε πρόεδρος της Μόνιμης Επιτροπής Εθνικής Άμυνας και Εξωτερικών Υποθέσεων της Βουλής των Ελλήνων μέχρι τον Ιανουάριο του 2015. Τον Ιανουάριο του 2016, κατόπιν πρότασης του πρόεδρου της ΝΔ Κυριάκου Μητσοτάκη και μετά από ομόφωνη αποδοχή της από τους βουλευτές, εκλέχθηκε Γενικός Γραμματέας της Κοινοβουλευτικής Ομάδας της ΝΔ.

Στις εκλογές του 2019 ανανέωσε τη βουλευτική του θητεία και ορίστηκε υπουργός Δικαιοσύνης στην κυβέρνηση Μητσοτάκη.

Στις εκλογές του Μαΐου και του Ιουνίου 2023 επανεξελέγη και τον Ιούλιο του ίδιου έτους ορίστηκε κοινοβουλευτικός εκπρόσωπος του κόμματος. Στις 14 Ιουνίου 2024 ανέλαβε υπουργός Αγροτικής Ανάπτυξης και Τροφίμων.

Είναι παντρεμένος με την Αγγελική Στεργιούλη, μοριακή βιολόγο, και έχουν ένα γιο και δύο κόρες.

## Παραπομπές


## Εξωτερικοί σύνδεσμοι
* 

Κατηγορία:Έλληνες μικροβιολόγοι
Κατηγορία:Έλληνες βιοπαθολόγοι
Κατηγορία:Βουλευτές Καρδίτσας
Κατηγορία:Έλληνες υφυπουργοί Εξωτερικών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Αγροτικής Ανάπτυξης και Τροφίμων
Ουπερντρακισόρ Ράι Τσοουντχουρί

Ο **Ουπερντρακισόρ Ράι Τσοουντχουρί** (Βεγγαλικά: উপেন্দ্রকিশোর রায়চৌধুরী, 12 Μαϊου 1863 – 20 Δεκεμβρίου 1915) ήταν Βεγγαλέζος ποιητής, ζωγράφος, βιολιστής και μουσικοσυνθέτης, τεχνολόγος και επιχειρηματίας.

Ήταν ο πατέρας του λόγιου Σουκουμάρ Ράι και ο παππούς του σκηνοθέτη Σατιατζίτ Ράι, ενώ ο ίδιος ηγήθηκε πνευματικού κινήματος το οποίο είχε ως στόχο την βελτίωση της πνευματικής ζωής των κατοίκων της Βεγγάλης. Ως συγγραφέας είναι κυρίως γνωστός για τα λαογραφικού περιεχομένου βιβλία του, ενώ ως εκδότης υπήρξε πρωτοπόρος των χαρακτικών τεχνών και ο πρώτος που αποπειράθηκε έγχρωμες εκτυπώσεις στην Ινδία, την ίδια περίοδο όπου η έγχρωμη τυπογραφία αναπτύσσονταν και στις χώρες του Δυτικού Κόσμου.

## Παραπομπές


## Πηγές
* Chakravarti, Punyalata, "Chhelebelar Dinguli", Ananda Publishers, Kolkata (childhood memoirs of daughter of Upendrakishore).
* "Prabashi", Magh, Bengali year 1322, 15th volume, 2nd part
* "Modern Review Magazine", January 1916

Κατηγορία:Ινδοί συγγραφείς
Κατηγορία:Ινδοί καλλιτέχνες
Κατηγορία:Ινδοί μουσικοί
Courrier de Smyrne

thumb|
Η **Courrier de Smyrne** ήταν γαλλόφωνη εφημερίδα της Σμύρνης που εκδιδόταν από το 1824 έως το 1905, συνήθως δύο φορές την εβδομάδα. Διαδοχικοί εκδότες της υπήρξαν οι Αλεσάντρ Μπλακ (Alexandre Blacque) (1824), ο Ρετζιό Γκαστόν (Reggio Gaston) το 1893 και αργότερο ο Ζυλ Ρεζιό (Jules Regio) το 1905. Εκτός από πολιτική, η εφημερίδα περιείχε εμπορικά και φιλολογικά θέματα, ορισμένα από τα οποία μπορούν να αναζητηθούν στην Εθνική Βιβλιοθήκη της Γαλλίας.

## Κριτική στον Καποδίστρια
Η *Courrier de Smyrne* καθοδηγούμενη από τον Αλεσάντρ Μπλακ, που αφιέρωσε στη ζωή του προσπαθώντας να αναστρέψει τη κάθοδο της ρωσικής αυτοκρατορίας στα Δαρδανέλια, ασκούσε εχθρική κριτική στον Ιωάννη Καποδίστρια, θεωρώντας τον ουσιαστικά εκπρόσωπο ρωσικών συμφερόντων και κατηγορώντας τον ότι δεν αναζητούσε το πραγματικό συμφέρον της Ελλάδας, ότι ήθελε να γίνει βασιλιάς, ότι φυλάκιζε ανθρώπους χωρίς αιτία κ.ά..

## Ρωσικές και γαλλικές αντιδράσεις
Παρόλο που ο Μπλακ χρησιμοποιούσε σχετικά συγκρατημένη διατύπωση για τις ξένες χώρες, στην περίπτωση της Ελλάδας δεν απέφυγε τη διαρκή και έντονη επίκριση του Κυβερνήτη Καποδίστρια. Η Ρωσία, που θορυβήθηκε από τις δημοσιεύσεις της *Courrier de Smyrne* κινήθηκε και διαμαρτυρήθηκε επίμονα για την εφημερίδα στην Υψηλή Πύλη. Κάτω από αυτές τις πιέσεις ο Ομέρ Λουτφί Εφέντη, μουτεσελήμ ή μουτεσελίμης του σαντζακίου της Σμύρνης (Ömer Lütfi Efendi, Ismir Mütesellim), διέταξε να διερευνηθούν τα παράπονα του Ρώσου διπλωμάτη.

Η Ρωσία δεν έμεινε ικανοποιημένη από το γεγονός και ο Ομέρ Λουτφί Εφέντη κάλεσε πάλι τον Μπλακ και τού συνέστησε «να εφαρμόσει ρητορική που δεν στρεβλώνει την πολιτική της Γαλλίας για την Ανατολή και να χρησιμοποιεί προσεκτική διατύπωση, εναρμονισμένη με τις ευαισθησίες της Γαλλικής και της Ρωσικής πρεσβείας». Παρόλα αυτά, ο Ρώσος πρεσβευτής M. De Ribaupierre επέμεινε στην τιμωρία του ιδιοκτήτη της εφημερίδας και ζήτησε το κλείσιμό της. Σε απάντηση. ο Ομέρ Λουτφί Εφέντη συνέστησε στον πρέσβη να συνεννοηθεί με τον Γάλλο ομόλογό του. Το αποτέλεσμα αυτών των διαπραγματεύσεων ήταν να εκδώσει ο Ομέρ ειδοποίηση, στην οποία αναφερόταν ότι η εφημερίδα θα έκλεινε, εάν επέμεινε στη ρητορική της ενάντια στη ρωσογαλλοβρετανική συμμαχία, στις 31 Αυγούστου 1828. Ο Μπλακ γνώριζε ότι η Υψηλή Πύλη υποστήριζε και τον ίδιο και την εφημερίδα του, αλλά ήξερε επίσης ότι δεν θα μπορούσε να διατηρήσει την υπεράσπιση της Τουρκίας εναντίον της Ευρώπης για μεγάλο χρονικό διάστημα. Συνέχισε μέχρι τον Ιούνιο του 1829 και κατόπιν εγκατέλειψε τη δημοσίευση και την εφημερίδα σε διάδοχο εκδότη

## Παραπομπές σημειώσεις


## Εξωτερικοί σύνδεσμοι
*''Le Courrier de Smyrne'', journal politique, commercial et litteraire, Τόμος 2
*''Le Courrier de Smyrne'', journal politique, commercial et litteraire, Τόμος 3
*Documents sur la presse turque au XIXe siècle, 1853 et 1857
΄

Κατηγορία:Εφημερίδες με τόπο έκδοσης την Οθωμανική Αυτοκρατορία στη γαλλική γλώσσα
Κατηγορία:Εφημερίδες με τόπο έκδοσης τη Σμύρνη
Σουκουμάρ Ράι

Ο **Σουκουμάρ Ράι** (, βεγγαλικά: সুকুমার রায়, 30 Οκτωβρίου 1887 – 10 Σεπτεμβρίου 1923) ήταν κωμικός ποιητής, σεναριογράφος, φωτογράφος, συγγραφέας παιδικών διηγημάτων και τυπογράφος από την περιοχή της Βεγγάλης στην Ινδία. Τα έργα του απολάμβαναν μεγάλης δημοτικότητας στην Ινδία, ακόμα και πολλές δεκαετίες μετά τον θάνατο του. Σε αντίθεση με την καλλιτεχνική επαγγελματική του ενασχόληση ο ίδιος είχε σπουδάσει Φυσική και Χημεία στην Ινδία,ενώ είχε σπουδάσει και Λιθογραφία στο Λονδίνο.

Ο πατέρας του ήταν ο συγγραφέας και καλλιτέχνης Ουπερντρακισόρ Ράι Τσοουντχουρί ο οποίος είχε ιδρύσει τον εκδοτικό οίκο / εκτυπωτήριο το οποίο διαχειρίζονταν πλέον ο Σουκουμάρ, ενώ ο ίδιος ο Σουκουμάρ ήταν ο πατέρας του σκηνοθέτη Σατιατζίτ Ράι. 

## Παραπομπές


Κατηγορία:Ινδοί ποιητές
Κατηγορία:Ινδοί συγγραφείς
Κροτούσα ωμοπλάτη

Η **κροτούσα ωμοπλάτη** ή **σύνδρομο προστριβής της ωμοπλάτης** (Αγγλικός όρος Grating Scapula) είναι μια σπάνια νοσολογική οντότητα στην ορθοπεδική κατά την οποία κατά τις κινήσεις της ωμοπλάτης προκαλείται ακουστός κριγμός, επώδυνος ή ανώδυνος..
300px|thumb|right|Ανατομική Ωμοπλάτης και σημεία Κριγμού στήν Κροτούσα Ωμοπλάτη
## Επιδημιολογία
Στατιστικά στοιχεία στή διεθνή βιβλιογραφία δεν αναφέρονται, απλώς γράφουν ότι είναι "σπάνια νόσος"..Σε μιά ελληνική μηχανογραφημένη (computer) στατιστική 27 ετών επί 20.000 ασθενών Ορθοπεδικού Ιατρείου, καταγράφηκαν αλφαβητικά 6 μόνο περιστατικά, εκ των οποίων ένα χειρουργήθηκε. Η αναλογία αυτή αντιστοιχεί σε ένα περιστατικό ανά 3.333 ασθενείς Ορθοπεδικού ιατρείου. Ομως, το δείγμα αυτό δεν αντικατοπτρίζει τον γενικό πληθυσμό, δεν είναι τυχαίο δείγμα. Αν δεχθούμε ότι σε 30 χρόνια το 1/3 του πληθυσμού επισκέπτεται Ορθοπεδικό, τότε η νόσος είναι ακόμα πιό σπάνια στο γενικό πληθυσμό, δηλαδή το αποτέλεσμα αντιστοιχεί σε 6 άτομα στις 60.000 πληθυσμού.

## Αιτιολογία
Το πρόβλημα προκαλείται από την τριβή της άνω έξω γωνίας της ωμοπλάτης επί του θωρακικού τοιχώματος (πλευρές). Το αίτιο είναι μάλλον κατασκευασστική ιδιομορφία, η οποία έγκειται στην ατροφία, λέπτυνση, ή φθορά των μαλακών μορίων πού παρεμβάλλονται ανάμεσα στην ωμοπλάτη και στις πλευρές του θωρακικού τοιχώματος (περιτονία, και θύλακος, και λίπος). Έτσι, αφού δεν υπάρχει "αποσβεστήρας τριβής" δημιουργούνται ήχος τριβής και ενοχλήματα (πόνος κατά τις κινήσεις και τοπικά σημεία φλεγμονής).. Θεωρητικά, στή βιβλιογραφία αναγράφονται τα εξής αίτια:.
* Ιδιοπαθής ατροφία περιτονίας μεταξύ ωμοπλάτης και πλευρών, 
* Ατροφία μαλακών μορίων θυλάκου και μυών μεταξύ ωμοπλάτης και πλευρών ιδίως σε λεπτά άτομα.
* Φλεγμονή οπισθοωμοπλατιαίου θυλάκου, ιδίως σε αθλητές που καταπονούν τον ώμο.
* Ατροφία μυών λόγω αυχενικής δισκοκήλης σε ηλικιωμένους
* Σπανιότατα: Οστεόφυτα ωμοπλάτης ή εξόστωση ωμοπλάτης ή εξόστωση πλευράς ή όγκοι πλευρών και ωμοπλάτης.

## Εξετάσεις
Πρακτικά δεν χρειάζονται εξετάσεις στήν πρώτη επίσκεψη, εκτός από τον καλό κλινικό έλεγχο. Χρειάζεται προσοχή, γιατί η πάθηση προκαλεί παρόμοια συμπτώματα με το σύνδρομο χαλαρού ώμου με υπεξάρθρημα σε πολλές κατευθύνσεις. Οπότε, καλό είναι η εξέταση να περιλαμβάνει και βαράκι 5 Κιλών με χαλαρό ώμο, γιά να αποκλεισθεί αυτή η περίπτωση.. Σε ειδικές περιπτώσεις με επιμένοντα έντονα ενοχλήματα μπορεί να προχωρήσουμε σε απλές ακτινογραφίες, αξονική τομογραφία ή και μαγνητική τομογραφία..

## Θεραπεία
Η θεραπεία της παθήσεως είναι συνήθως συντηρητική (ξεκούραση, αντιφλεγμονώδη φάρμακα, φυσικοθεραπείες) και αποφυγή καταπόνησης και ασκήσεων που επιδεινώνουν το πρόβλημα.. Σπανιότατα χρειάζεται εγχείρηση αφαίρεσης της άνω γωνίας της ωμοπλάτης, η οποία  συνήθως προκαλεί το πρόβλημα. Αυτό σήμερα μπορεί να γίνει και με αρθροσκόπιο ενδοσκοπικά. Εναλλακτικά μια σειρά ασκήσεων έλξεων σε μονόζυγο, μπορεί να ενισχύσει το πάχος των μυών και να πάψει ο κρότος. Τα τελευταία χρόνια μπορεί να γίνει θεραπευτικά και μία υποωμοπλατιαία έγχυση υαλουρονικού νατρίου.

## Παραπομπές (References)


Κατηγορία:Σύνδρομα